මීට සමගාමීව සර්වආගමික මධ්‍යස්ථාන සංවර්්ධනය කිරීමේ ජාතික වැඩසටහන අගමැති දි.මු.ජයරත්න මහතාගේ ප්‍රධානත්වයෙන් ආගමික මධ්‍යස්ථාන කේන්ද්‍රීය කරගනිමින් පැවැත්විණි.සම්බුද්ධ ජයන්ති උළෙල සැමරීම තමන්ට ලැබුණු රාජකාරියක් පමණකැයි නොසිතා ඉන් ඔබ්බට ගොස් රටට සිදුකරන සේවයක් බව සිතමින් එම කාර්යයේ යෙදෙන ලෙස අගමැතිවරයා නිලධාරීන්ගෙන් ඉල්ලීමක්ද කෙළේය.සම්බුද්ධ ජයන්තිය පිළිබඳ ජනතාව තුළ මේ වන විට මහත් උද්යෝගයක් ඇතිවී ඇති බවද එම තත්ත්වය මේ උළෙල සාර්ථක කර ගැනීමට සුබ පෙර නිමිත්තක් බව ද ඒ මහතා කීය.දිස්ත්‍රික්ක මට්ටමින් ගොස් එකවර සර්වාගමික මධ්‍යස්ථාන දියුණු කිරීමේ වැඩසටහනක් මීට පෙර පැවැති කිසිදු රජයක් ආරම්භකර නොතිබුණ බව පැවැසූ අගමැතිවරයා වත්මන් රජයට එවැන්නක් කිරීමට ලැබීම භාග්‍යයක් බව කීය.වත්මන් ජනාධිපති මහින්ද රාජපක්ෂ මහතාගේ එකම අරමුණ රට දියුණුකිරීමේදී අධ්‍යාත්මික හා භෞතික සංවර්ධනය එකට ගෙන ගොස් මෙරට ආසියාවේ ආශ්චර්ය කිරීම යැයි ද ජයරත්න මහතා කීවේය.මෙම ඉලක්කය සාර්ථක කර ගැනීමට සමස්ත ජනතාවගේම සහය ලබාදෙන්න යැයිද හෙතෙම ඉල්ලා සිටියේය.මේ අවස්ථාවට මැති ඇමැතිවරුන් වන පී.